**PROJEKT-VENDIM**

**Nr.\_\_\_\_Datë\_\_\_.\_\_\_.2024**

**PËR**

**“MIRATIMIN E GRAFIKUT PËR ZGJEDHJEN E STRUKTURAVE KOMUNITARE TË NJËSIVE ADMINISTRATIVE TË BASHKISË KUKËS“**

Bazuar në ligjin Nr.139/2015, të miratuar me datë 17.12.2015 “Për vetëqeverisjen vendore”, nenet 70/3, 70/4, 70/5, ligjin Nr.44/2015, të miratuar me datë 30.04.2015 “Kodi i Proçedurave Administrative në Republikën e Shqipërisë”, ligjin Nr. 115/2014, të miratuar me datë 31.07.2014 “Për ndarjen administrativo-territoriale të njësive të qeverisjes vendore në Republikën e Shqipërisë”, vendimin e Këshillit Bashkiak Nr.22 datë 25.02.2020 “Për miratimin e rregullores së Organizimit dhe të Funksionimit të Këshillit Bashkiak Kukës” neni 175/3, vendimin e Këshillit Bashkiak Nr.119, datë 22.05.2020“Për miratimin e Rregullores për ngritjen, Funksionimin dhe Ndërveprimin e Strukturave Komunitare në Bashki’, si dhe vendimin e Këshillit Bashkiak “Për miratimin e Anëtarëve të Kryesisë së Fshatrave të Njësive Administrative të Bashkisë Kukës”, Vendimin Nr. 39, datë 04.06.2024 “ Për miratimin e raportit të Komisionit të mandateve për zgjedhjet e strukturave komunitare”, i propozojmë Këshillit Bashkiak të:

**MIRATOJË:**

**1.**Grafikun me datat e zgjedhjeve për strukturat komunitare (Kryetar dhe Kryesi Fshati), për Njësitë Administrative të Bashkisë Kukës, sipas tabelës bashkëngjitur.

**2.**Proçesi i zgjedhjes së strukturave komunitare (Kryetar dhe kryesi fshati) do të mbikëqyret nga anëtarët e këshillit bashkiak të deleguar nga Këshilli Bashkiak për çdo njësi administrative dhe punonjës të bashkisë të deleguar nga Kryetari i Bashkisë.

**3.**Sekretari i Këshillit, në bashkëpunim me administratorët e njësive administrative dhe koordinatorin për njoftimin dhe konsultimin publik, informon banorët e fshatrave për organizimin e zgjedhjeve.

4. Administrata e bashkisë përgatit listat e zgjedhësve dhe i vendos ato në mjediset e qendrës së votimit të paktën 10 ditë para datës së zgjedhjeve.

5. Bashkia mundëson përgatitjen e dokumentacionit si dhe materialet zgjedhore.

**KRYETARI I KËSHILLIT**

**Albert MUJA**

**RELACION**

**KËSHILLIT BASHKIAK KUKËS**

**"PËR**

**MIRATIMIN E GRAFIKUT PËR ZGJEDHJEN E STRUKTURAVE KOMUNITARE TË NJËSIVE ADMINISTRATIVE TË BASHKISË KUKËS“**

Bazuar në ligjin Nr.139/2015, të miratuar me datë 17.12.2015 “Për vetëqeverisjen vendore”, nenet 70/3, 70/4, 70/5,ligjin Nr.44/2015, të miratuar me datë 30.04.2015 “Kodi i Proçedurave Administrative në Republikën e Shqipërisë”, ligjin Nr. 115/2014, të miratuar me datë 31.07.2014 “Për ndarjen administrativo-territoriale të njësive të qeverisjes vendore në Republikën e Shqipërisë”, vendimin e Këshillit Bashkiak Nr.22 datë 25.02.2020 “Për miratimin e rregullores së Organizimit dhe të Funksionimit të Këshillit Bashkiak Kukës” neni 175/3, vendimin e Këshillit Bashkiak Nr.119, datë 22.05.2020“Për miratimin e Rregullores për ngritjen, Funksionimin dhe Ndërveprimin e Strukturave Komunitare në Bashki’, si dhe vendimin e Këshillit Bashkiak “Për miratimin e Anëtarëve të Kryesisë së Fshatrave të Njësive Administrative të Bashkisë Kukës”, vendimin e Këshillit Bashkiak “Për miratimin e numrit të anëtarëve të aryesisë së ashatrave të Njësive Administrative të Bashkisë Kukës”, Vendimin Nr. 39, datë 04.06.2024 “ Për miratimin e raportit të Komisionit të mandateve për zgjedhjet e strukturave komunitare”, bashkëngjitur këtij relacioni ju paraqesim projektvendimin

***"Për miratimin e grafikut për zgjedhjen e strukturave komunitare të njësive administrative të Bashkisë Kukës „***

Bashkia përfaqëson një unitet administrative-territorial dhe bashkësi banorësh. Nënndarjet administrative përbëjnë një pjesë të rëndësishme të bashkisë, ku veprimtaria e tyre do të ushtrohet në bazë të funksioneve të përcaktuara nga ligji organik i qeverisjes vendore dhe në bazë të vendimeve të Këshillit Bashkiak.

Sipas nenit 70 të ligjit Nr. 139/2015, të miratuar me datë 17.12.2015 “ Për vetëqeverisjen vendore” *(i ndryshuar),* parashikohet se:

Anëtarët e kryesisë së fshatit zgjidhen në mbledhje të fshatit, ku marrin pjesë jo më pak se gjysma e banorëve me të drejtë vote. Përbërja e kryesisë së fshatit duhet të respektojë ligjin për barazinë

gjinore. Mënyrat dhe rregullat e votimit përcaktohen nga këshilli bashkiak përkatës.

• Numri i anëtarëve të kryesisë së fshatit përcaktohet nga këshilli bashkiak në bazë të numrit të

banorëve të fshatit dhe lagjeve përbërëse të tij.

• Kryetari i fshatit zgjidhet nga kryesia e fshatit nga radhët e anëtarëve të kryesisë së fshatit.

• Zgjedhjet e kryesisë së fshatit bëhen një herë në katër vjet, pas zgjedhjeve për këshillin bashkiak

dhe jo më vonë se tre muaj pas këtyre zgjedhjeve.

• Në rast mosrespektimi të këtij afati, deri në zgjedhjen e kryesisë së fshatit, kryetari i bashkisë

emëron përkohësisht kryetarin e fshatit. Në rastet e krijimit të vendit vakant për anëtar të kryesisë

zhvillohen procedurat e sipërpërmendura të zgjedhjes për vendin vakant. Mandati i të zgjedhurit të ri vazhdon deri në përfundim të periudhës së mbetur të afatit katërvjeçar.

• Procesi i zgjedhjes dhe veprimtaria e kryesisë së fshatit mbikëqyren nga këshilli bashkiak

përkatës.

Gjithashtu, me vendimin Nr.119, datë 22.05.2020“Për miratimin e Rregullores për ngritjen, Funksionimin dhe Ndërveprimin e Strukturave Komunitare në Bashki’, Këshilli Bashkiak ka përcaktuar të gjitha procedurat që duhet të ndiqen për zgjedhjen e kryesive dhe kryetarëve të fshatrave, ndër të cilat ngritjen e komisionit për administrimin e zgjedhjeve, kriteret e kandidatëve për anëtarë të kryesisë, kufizimet për kandidim, dokumentet e aplikimit, etj.

*Anëtarët e kryesisë zgjidhen nga banorët me të drejtë vote të fshatit .*

*Zgjedhjet bëhen në cdo lagje të fshatit dhe janë të vlefshme nëse në të gjitha lagjet e fshatit kanë votuar më shumë se gjysma e banorëve me të drejtë vote të fshatit.*

*Cdo lagje e fshatit ka një qendër votimi.*

*Zgjedhjet nuk mbahen njëherësh në të gjitha fshatrat por së paku në 7-10 fshatra njëherësh.*

*Këshilli Bashkiak përcakton kalendarin e mbajtjes së zgjedhjeve për kryesinë e fshatit.*

*Votimi për anëtarët e kryesisë bëhet i fshehtë.*

*Ankesat për procesin e votimit paraqiten te komisioni brenda 5 ditë pune nga data e përfundimit të zgjedhjeve. Ankuesi bashkë me ankesën duhet të paraqesë edhe evidenca apo dokumeta që provojnë bazueshmërinë e ankesës së tij*.

Referuar nenit 42/2 të kësaj rregullore, *Këshilli Bashkiak përcakton me vendim datat dhe vendet ku do të mbahen votimet për secilin fshat apo lagje.*

Për sa më sipër, zgjedhjet janë zhvilluar në të gjitha fshatrat e njësive administrative gjatë peridhës shkurt- mars 2024. Procesi nuk është mbyllur në disa njësi administrative: Bicaj (Nangë, Domaj), Tërthore (Morin, Breg-Lumë), Shtiqën ( Shtiqën, Krenxë, Kodër-Lumë), Shishtavec (Shishtavec, Novosej), Zapod (Kosharisht, Pakisht, Orçikël), Kolsh Mamëz, Myç-Mamëz), Surroj (Fushar, Aliaj) Bushtricë (Barruç, Shpat) Malzi (Spas).

Në fshatrat: Gabrricë, Fushar, Lojme dhe Shtanë është bërë ankim për procesin e zgjedhjeve.

Komisioni i cili ka shqyrtuar dokumentacionin e zgjedhjeve, ka hartuar një raport përfundimtar të miratuar me vendimin Vendimin e Këshillit Bashkiak Nr. 39, datë 04.06.2024 “ Për miratimin e raportit të Komisionit të mandateve për zgjedhjet e strukturave komunitare”.

Mbi bazën e këtij raporti, i propozojmë Këshillit Bashkiak të miratojë grafikun për zgjedhjen e strukturave komunitare të njësive administrative të Bashkisë Kukës.

***Ju Faleminderit!***

**KRYETARI**

**Kukës, datë \_\_\_. \_\_\_.2024 Albert MUJA**